stanford-oval/wikipedia huggingface dataset:
William Cadell

William Cadell (1708–1777 Cockenzie) oli skotlantilainen kauppias, laivanvarustaja ja yrittäjä.
Cadell syntyi perheeseen, joka toi Britanniaan rautaa ja puutavaraa Ruotsista ja muualta manner-Euroopasta. Hänen isänsä oli nimeltään samoin William Cadell (1668–1728).
Cadell toimi aluksi isänsä tavoin kauppiaana. Hän yritti uransa aikana laajentaa liiketoimintaansa myös raudanvalmistukseen, mutta ei alkuun menestynyt. Vuonna 1749 hän tutustui John Roebuckiin ja Samuel Garbettiin, joiden kanssa oli vuonna 1759 mukana perustamassa Carron Company -rautaruukkia, joka oli Skotlannin ensimmäinen. Hän oli perustajista ainoa skotlantilainen. Hänen poikansa William Cadell nuorempi (1737–1819) toimi Carron Companyn ensimmäisenä johtajana.
Cadell avioitui vuonna 1734 Christeen Hogin kanssa. Pariskunnalle syntyi kolme poikaa ja kolme tytärtä.
Wettin (suku)

Wettin-suvun vaakuna.
Wettin on eurooppalainen hallitsijasuku, alkuperältään Saksasta. Suku hallitsi Saksia ja sen alueelle syntyneitä valtioita vuosina 1423–1918 muun muassa vaaliruhtinaina, herttuoina ja lopuksi kuninkaina. Suku on 1400-luvulta alkaen jakautunut ernestiläiseen ja albertilaiseen sukulinjaan. Eräs ernestiläisen linjan haara on Saksi-Coburg-Gothan suku, joka on edelleen vallassa Belgiassa ja on hallinnut aiemmin Portugalia ja Bulgariaa. Ison-Britannian nykyinen hallitsijasuku Windsor on osa Saksi-Coburg-Gothan sukua ja siten alkuperältään myös Wettinien haara. Albertilainen sukulinja on Saksin ohella hallinnut Puolaa.
Aiheesta muualla

Kuvia tai muita tiedostoja aiheesta Wettin (suku) Wikimedia Commonsissa
Voronež (tutka)

| Voronež |
| --- | --- |
 Lehtusin Voronež-M -tutka edestä
Valmistustiedot
Malli:  suunnitelma 77Ya6
Peitenimi:  Voronež
Valmistusmaa:  Venäjä
Valmistusaika:  2009 -
Rakenne
Käyttötarkoitus:  ilmapuolustus, aikainen varoitus
Tutkatyyppi:  monostaattinen 3D pulssitutka
Asennustapa:  kiinteä, modulaarinen
Laitekoko:  hyvin suuri, useita rakennelmia ja rakennuksia
Kantama:  1000 km
Tekniset tiedot
Lähetystaajuus:  VHF, UHF, SHF
Antennityyppi:  dipolimatriisi
Keilanleveydet:  vaiheohjauksella muuttuva
Keilaustavat:  vaiheohjattu 3D-sektori
Esitystapa:  tilannehuone
Voronež-tutkat (ven. Воронеж) ovat venäläisiä käytössä olevia aikaisen varoituksen tutkia. Niillä voidaan saavuttaa pitkän kantaman havaintoja ilmatilasta. Ensimmäinen tämän mallin tutka aloitti toimintansa vuonna 2009 Lehtusissa (ven. Лехтуси) Karjalankannaksella 21 kilometriä Pietarista pohjoiseen. Näillä tutkilla on tarkoitus korvata vanhat Neuvostoliiton aikaiset tutkat vuoteen 2020 mennessä.
Tutkajärjestelmä on saanut nimensä vanhojen Neuvostoliiton aikaisten perinteiden mukaan Voronež-joesta. Tätä edeltänyt tutkajärjestelmä tunnettiin nimellä Daryal. Se oli nimetty Daryal-kanjonin mukaan. Muutkin aiempien tutkajärjestelmien nimet liittyvät jollain tavalla Venäjän ja Neuvostoliiton jokiin. Voronež-tutkista on sanottu, että ne ovat elementtirakenteisia ja ne voidaan pystyttää nopeammin kuin aiemmat kiinteät tutkat. Tutkat ovat myös modulaarisia, joten ne voidaan rakentaa eri kokoisiksi.  Tutkien lanseeraaminen on nähty vastauksena Itä-Euroopan ohjuspuolustusjärjestelmälle.
Tutkajärjestelmää täydentämään on 2010-luvulla kehitetty 29B6 Konteiner, joka kooltaan vastaa vanhaa Duga-järjestelmää.
Tyypit

Voronež-M (77Ya6-M) toimii metri-alueella (VHF). Tutkan on suunnitellut RTI Mints.
Voronež-DM (77Ya6-DM) toimii desimetri-alueella (UHF). Tutkan on suunnitellut NPK NIIDAR.
Voronež-VP (77Ya6-VP) toimii metri-alueella (VHF). M-mallista edelleenkehitetyn tutkan on suunnitellut RTI Mints.
Venäjänkielinen wikipedia-artikkeliversio mainitsee myös senttimetrialueella toimivan Voronež-SM -tutkamallin (esim. Vorkutassa) ja cm/m-alueella toimivan Voronež-MSM -mallin.
Voronež-M tutkan esitettiin julkaistussa artikkelissa maksavan 2,85 miljardia Venäjän ruplaa ja DM versio 4,3 miljardia Venäjän ruplaa (1/2012)..
Tutka-asemat

Ensimmäinen Voronež-M -tutka-asema rakennettiin Lehtusiin Pietarin pohjoispuolelle. Sen testaaminen aloitettiin 2005 ja asema astui palvelukseen 2012. Asema palvelee esimerkiksi Pietarissa toimivan Aleksandr Možaiskin sotilas-avaruusakatemian tarpeita . Asemalla täytetään myös Latviasta 1998 lopetetun tutka-aseman aiheuttama katve. Toinen valmistunut tutka-asema on Armivir Krasnodarin aluepiirissä Etelä-Venäjällä, Armavirin sotilaslentokentän länsipuolella. Tyypiltään tutka on Voronež-DM. Tämä UHF-tutka korvasi Ukrainan 2009 sulkeman Dnepr-tutkan. Alueella sijaitsee kaksi eri suuntiin osoittavaa tutkaa.
Kolmas tutka-asema sijaitsee Kaliningradissa Dunayevkan lentokentän lähistöllä, joka täydentää tai korvaa vanhemman Volga-tyypin tutka-aseman Valko-Venäjän Hantsavitšyn pohjoispuolella. Malliltaan Kaliningradin tutka on UHF Voronež-DM ja sen suunnittiin saavuttavan valmistuvan  2014 . Voronež-VP -tutka on rakennettu Irkutskin alueen Usolje-Sibirskojen luoteispuolelle Mišeljovkaan (Мишелёвка). Tutka-asemalle on suunniteltu rakennettavan myös toinenkin Voronež-tutka (2014). 2015 on suunniteltu rakennettavan Voronež-VP tutka-asema Petšoraan. Samoin on rakennettettu asema Olenegorskin itäpuolelle (2017).. Myös Gabalan tutka-asema on suunniteltu uusittavaksi Voronež-VP tutkalla 2017..
| Sijainti | Koordinaatit | Tyyppi | Rakennusvuosi | Lisätietoja |
| --- | --- | --- | --- | --- |
| Lehtusin tutka-asema | 60°16′31.65″N, 30°32′45.66″E | Voronež-M | -2005 | Toiminnassa 2009, hyväksytty palvelukseen 2012 . Täyttää Skrunda-1 -tutkan menetyksen jättämän katvealueen   |
| Armavirin tutka-asema | 44°55′30.38″N, 40°59′2.02″E | Voronež-DM |  | Asemalla kaksi tutkaa.  .  |
| Pionerskyn tutka-asema | 54.857294°N, 20.18235°E | Voronež-DM |  | Osittain toiminnassa marraskuu 2011.  Täysin toiminnassa vuoteen 2014 mennessä  |
| Mišeljovkan tutka-asema | 52°51′20.11″N, 103°13′53.94″E | Voronež-VP |  | Uutta tutkaa testataan keväällä 2012.   |
| Petšoran tutka-asema | 65°12′36.59″N, 57°17′43.38″E roughly | Voronež-VP |  | Aloittaa tietojen mukaan toimintansa 2015  |
| Olenegorskin tutka-asema | 68°6′59.63″N, 33°55′8.69″E roughly | Voronež-VP |  | Aloittaa toimintansa tietojen mukaan 2017. |
Kuvia

Lehtusin Voronež-M -tutka.
Lehtusin Voronež-M -tutka edestä.
Kaliningradin alueen Voronež-DM -tutka.
Irkutskin alueen Mišeljovkassa sijaitseva Voronež-VP -tutka-asema (2016).
Osa Mišeljovkan Voronež-VP -tutka (2012).
Aiheesta muualla

Kuvia tai muita tiedostoja aiheesta Voronež (tutka) Wikimedia Commonsissa
Voronezh-M Lekhtusi aseman kuvia (venäjäksi)
Voronezh-DM Armavir kuvia
Репортаж о новых РЛС СПРН России (venäjäksi) (livejournal.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Voronezh radar
Käännös suomeksi
Warren Christopher

| Warren Christopher |
| --- | --- |

Yhdysvaltain 63. ulkoministeri
 20. tammikuuta 1993 – 17. tammikuuta 1997  
Edeltäjä:  Lawrence Eagleburger
Seuraaja:  Madeleine Albright
Henkilötiedot
Syntynyt: 27. lokakuuta 1925 Scranton, Pohjois-Dakota
Kuollut: 18. maaliskuuta 2011 (85 vuotta) Los Angeles, Kalifornia
Puoliso:  Marie Wyllis
Tiedot
Puolue:  Demokraatit
Uskonto:  metodisti
 Nimikirjoitus
Warren Minor Christopher (27. lokakuuta 1925 – 18. maaliskuuta 2011) oli yhdysvaltalainen diplomaatti, lakimies ja poliitikko. Hän oli demokraatti ja kotoisin Pohjois-Dakotasta.
Christopher syntyi Scrantonissa, valmistui Hollywood High Schoolista, opiskeli Redlandsin yliopistossa ja täydensi opintojaan Etelä-Kalifornian yliopistossa. Hän kävi vuosina 1946–1949 Stanfordin yliopiston Law Schoolia.
Christopher oli presidentti Bill Clintonin aikainen ulkoministeri vuosina 1993–1997 toimittuaan sitä aiemmin varaulkoministerinä vuodet 1977–1981. Hänelle myönnettiin Presidential Medal of Freedom ja Rough Rider -palkinto.
Christopher sai vaimonsa Marie o.s. Wyllisin kanssa neljä lasta: Lynnin, Scottin, Thomasin ja Kristenin. Häneltä ilmestyivät kirjateokset In the Stream of History: Shaping Foreign Policy for a New Era (1998) ja Chances of a Lifetime (2001).
Aiheesta muualla

Kuvia tai muita tiedostoja aiheesta Warren Christopher Wikimedia Commonsissa
Writers Guild of America

Writers Guild of America voi viitata ainakin seuraaviin:
Writers Guild of America, East (WGAE), Yhdysvaltain itäosien televisio- ja elokuvakäsikirjoittajia edustava ammattiliitto
Writers Guild of America, West (WGAW), Yhdysvaltain länsiosien televisio- ja elokuvakäsikirjoittajia edustava ammattiliitto
Writers Guild of America -palkinto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Writers Guild of America”, voi hakea sivunnimihaulla, laajalla sivunnimihaulla tai tekstihaulla.
Wilhelm Johan Quensel

Wilhelm Johan Quensel (syntyi 6. huhtikuuta 1648 ja haudattiin 21. kesäkuuta 1727 Turussa) oli suomalainen juristi. Hänen vanhempansa olivat sihteeri Konrad Quensel ja Katarina Godhe. Wilhelm Johan Quensel palveli Ruotsin kuninkaallisessa kansliassa 1668–1678, sota-asiain kansliassa 1675–1678 ja hän toimi Ahvenanmaan tuomiokunnan kihlakunnantuomarina 1682–1694. Hän siirtyi Turun hovioikeuden asessoriksi 1694 ja sieltä Medelpadin vastamuodostetun laamannikunnan laamanniksi 1718. Quensel palasi Turun hovioikeuteen hovioikeudenneuvokseksi 1719.
Quenselin ensimmäinen puoliso oli vuodesta 1675 Maria Broms (kuoli Turussa 1697). Hänen vanhempansa olivat everstiluutnantti Olof Broms ja Maria Fredrikintytär. Toinen puoliso oli vuodesta 1698 Maria Wallvijk (Tukholma 1678 – Turku 1726). Hänen vanhempansa olivat hovioikeudenasessori Jöns Wallvijk-Stjernvall ja Magdalena Rudbeckius.
Wilhelm Janauschek

Wilhelm Janauschek (19. lokakuuta 1859 Wien, Itävalta – 30. kesäkuuta 1926 Wien, Itävalta) oli itävaltalainen redemptoristi ja pappi, jonka paavi Franciscus julisti kunnianarvoisaksi 15. huhtikuuta 2014.
Janauschek oli yksi kuudestatoista lapsesta wieniläisestä perheestä, josta tuli kolme pappia ja kaksi nunnaa. Hän syntyi Wienissä, valmistui Scost Collegesta, liittyi redemptoristeihin ja opiskeli. Janauschek vihittiin papiksi 28. elokuuta 1882 ja hän toimi sen jälkeen 44 vuotta vastuullisissa tehtävissä. Hän oli tärkeässä asemassa siinä että pyhä Klemens Maria Hofbauer kanonisoitiin 1909. Janauschek joutui sairaalaan 8. huhtikuuta 1925, mutta jatkoi retriittien ja hengellisten harjoitusten pitämistä, kunnes joutui takaisin sairaalaan 8. lokakuuta. Hän kuoli syöpään sairaalassa ja häntä pidetäänkin syöpäpotilaiden suojeluspyhimyksenä.
Wazan kansallispuisto

| --- | --- |
Sijainti:  Kamerun
Pinta-ala:  170,0 km2 
| --- | --- |
Nimi alkuperäiskielellä:  Waza National Park, Parc National de Waza 
Tyyppi:  Kansallispuisto 
Perustettu:  1934 
Luokitus:  Maailmanperinnön aieluettelon kohde (d) (2. helmikuuta 2018) 
muokkaa - muokkaa wikitekstiä - muokkaa Wikidataa
Wazan kansallispuisto on Kamerunissa, Mokolon kaupungin lähellä ja Marouan kaupungin eteläpuolella sijaitseva kansallispuisto. Se on kuulunut Unescon biosfäärialueisiin vuodesta 1982. Alue sijaitsee Sahelin savannialueen laidalla. Alueella on paljon tasankoa ja kasvillisuudeltaan se on pitkälti akasiasavannia, mutta alueella on myös metsää.
Kuivaan aikaan keväällä alueella sijaitsevat vesialueet ovat viimeisiä juomapaikkoja eläimille. Tämän vuoksi tuohon aikaan Wazan kansallispuistoon kokoontuu erittäin paljon eläimiä. Kansallispuistossa on muutenkin paljon eläimiä, kuten kissaeläimiä, norsuja, kirahveja, antilooppeja ja monia lintulajeja. Näin ollen alue soveltuu eläinten tarkkailuun erinomaisesti.
Aiheesta muualla

Kuvia tai muita tiedostoja aiheesta Wazan kansallispuisto Wikimedia Commonsissa
Wenzhou

| Wenzhou (温州市, Wēnzhōu Shì) |
| --- | --- |
 Wenzhoun sijainti Kiinan Zhejiangin maakunnassa
 Wenzhou
 Koordinaatit: 28°0′N, 120°42′E 
Valtio:  Kiina
Maakunta:  Zhejiang
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  11 784 km²
Väkiluku (2010):  9 122 102
 – Väestötiheys:  774 as./km²
 
 www.wenzhou.gov.cn 
Infobox OKVirheellinen NIMI-arvo: 
Wenzhou (yksink.: 温州; perint.: 溫州; pinyin: Wēnzhōu) on prefektuuritason kaupunki Zhejiangin maakunnan eteläosassa Kiinassa.
Wenzhou Longwanin kansainvälinen lentoasema palvelee kaupunkia ja sen lähialueita.
Kaupunki on toinen Ningbo–Taizhou–Wenzhou-rautatien pääteasemista. Kaksi kyseisellä rautatiellä kulkenutta suurnopeusjunaa törmäsivät lähellä Wenzhoun kaupunkia 23. heinäkuuta 2011. Onnettomuudessa kuoli 39 ihmistä ja noin 200 ihmistä loukkaantui.
Ilmasto

Wenzhoussa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivempaa ja leutoa. Vuoden keskilämpötila on noin 19 °C ja keskimääräinen sademäärä 1 720 millimetriä. Elokuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 8 °C. Sateisin kuukausi on elokuu, jolloin sataa keskimäärin noin 250 millimetriä. Joulukuu puolestaan on kuivin kuukausi. Silloin keskimääräinen sadanta on 43 millimetriä.
Galleria

Wenzhoun kaupunkia.
Kävely- ja ostoskatu.
Piirikuntatason aluejako.
Aiheesta muualla

Kuvia tai muita tiedostoja aiheesta Wenzhou Wikimedia Commonsissa
Wenzhou City Information (erityisesti talouspainotus) (englanniksi) (chinaknowledge.com)
China Postal code Zhejiang Province (prefektuuri ja piirikuntataso) (englanniksi) (youbianku.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
WWE SmackDown vs. Raw 2007

| WWE SmackDown vs>  Raw 2007 |
| --- | --- |

Kehittäjä:  Yuke's
Julkaisija:  THQ
Ohjaaja:  Osamu Hashimoto
Suunnittelija:  Naoto Kuge Totti Sato Rie Kikuchi
Pelisarja:  SmackDown! vs. Raw
Julkaistu:  PlayStation 2 & Xbox 360 EU 10. marraskuuta 2006 NA 14. marraskuuta 2006 AUS 16. marraskuuta 2006 JP 25. tammikuuta 2007 PlayStation Portable NA 6. joulukuuta 2006 EU 15. joulukuuta 2006 AUS 23. joulukuuta 2006 JP 22. helmikuuta 2007
Lajityyppi:  showpaini, tappelu
Pelimuoto:  yksinpeli, moninpeli, verkkopeli
Ikäluokitus:  PEGI: 16+ ESBR: T
Alusta:  PlayStation 2, PlayStation Portable, Xbox 360
Jakelumuoto:  DVD, UMD
Lisää peliartikkeleitaVideopelien teemasivulla
Infobox OK    : 
WWE SmackDown vs. Raw 2007 on jatko-osa vuonna 2005 julkaistulle pelille WWE SmackDown! vs. Raw 2006. Peli julkaistiin marraskuussa 2006 PlayStation 2, Xbox 360 ja PlayStation Portable -konsoleille. Pelinkehittäjä THQ lupasi tehdä myös Smackdown Vs. Raw 2008:n, joka julkaistaisiin PS2, Xbox 360, PSP, PlayStation 3 ja Wii-konsoleille.
Vuoden 2007 loppupuolella julkaistiin uusin osa Smackdown! vs. RAW 2008. Peliin tuli myös ECW. Koska Chris Benoit kuoli, hänen signature ja finisher -liikkeet jätettiin pois seuraavasta pelistä.
Warren (Michigan)

| Warren |
| --- | --- |

Valtio:  Yhdysvallat
Osavaltio:  Michigan
Piirikunta:  Macomb
Väkiluku (2019):  135 192
Infobox OKVirheellinen NIMI-arvo: 
Warren on kaupunki Michiganin osavaltiossa, Yhdysvalloissa. Kaupungissa asuu 135 192 asukasta, joiden keski-ikä on 39,6 vuotta.
Väestö

Warrenin 135 192 asukkaasta 13,6 % oli syntynyt Yhdysvaltain ulkopuolella vuonna 2018. Luku on nousussa: vielä vuonna 2017 luku oli vain 13,1 %. Kuitenkin vuonna 2018 94,9 prosentilla oli Yhdysvaltain kansalaisuus, kun vuotta aikaisemmin luku oli 94,7 %.
Aiheesta muualla

Kuvia tai muita tiedostoja aiheesta Warren (Michigan) Wikimedia Commonsissa
Weeekly

| Weeekly |
| --- | --- |

 Weeekly kesäkuussa 2020   Vasemmalta oikealle: Soeun, Zoa, Jaehee, Soojin, Jihan, Jiyoon ja Monday
Tiedot
Toiminnassa:  2020– 
Tyylilaji:  k-pop
Kotipaikka:  Soul, Etelä-Korea
Jäsenet:  Soojin  Monday  Soeun  Jaehee  Jihan  Zoa 
Entiset jäsenet:  Jiyoon
Levy-yhtiö:  IST Entertainment
Aiheesta muualla
Kotisivut
Infobox OKNimi-testi OK: 
Weeekly (kor. 위클리) on seitsenjäseninen eteläkorealainen tyttöyhtye, jonka levy-yhtiönä toimii IST Entertainment (aiemmin Play M Entertainment). Yhtyeeseen kuuluvat jäsenet Soojin, Monday, Soeun, Jaehee, Jihan ja Zoa. Jiyoon jätti yhtyeen kesäkuussa 2022. Weeekly julkaisi ensimmäisen minialbuminsa We Are kesäkuussa 2020.
Historia > Ennen uran alkua (2017–2019)

Soojin, Jiyoon ja Soeun kilpailivat JBTC:n musiikkikilpailussa Mix Nine 2017–2018. Soojinilla oli iso rooli ohjelmassa, mutta hän joutui vetäytymään sarjasta, sillä joutui liikenneonnettomuuden takia hätäleikkaukseen.
Lokakuussa 2018 Fave Entertainment ilmoitti suunnitelmistaan debytoida uusi tyttöyhtye Fave Girls (kor. 페이브 걸즈). Yhtyeen kokoonpanoon kuului Soojin, Jiyoon, Monday, Soeun ja Jaehee. Nimi vaihdettiin väliaikaisesti PlayM Girlsiksi (kor. 플레이엠 걸즈), kun Plan A Entertainment ja Fave Entertainment yhdistyivät ja muodistuvat Pl ay M Entertainmentin huhtikuussa 2019.
Historia > We Are ja We Can (2020)

Play M Entertainment ilmoitti maaliskuussa 2020, että PlayM Girls tulisi debytoimaan saman vuoden kesäkuussa. Yhtyeen uusi nimi Weeekly ja kaikki sen seitsemän jäsentä julkistettiin samalla viikolla. Kesäkuun alussa ilmoitettiin, että yhtye julkaisisi 30. päivä debyyttialbuminsa We Are.
Single ”Tag Me” ja minialbumi We Are julkaistiin suunniteltusi 30. kesäkuuta. Weeekly piti lehdistötilaisuuden samana päivänä. Debyyttinäytös piti alun perin pitää V Liven kautta, mutta esiintymispaikan lähellä syttynyt tulipalo esti sen. ”Tag Me” -singlen musiikkivideo sai 10 miljoonaa katselukertaa viikossa, ja albumi myi 10 000 kappaletta kahdeksassa päivässä.
Elokuussa yhtye julkaisi fanikuntansa nimen, joka oli Daileee. Korean kuluttujafoorumi myönsi yhtyeelle Uuden tulokkaan -palkinnon.
Weeeklyn toinen minialbumi We Can ja sen nimikkosingle ”Zig Zag” julkaistiin lokakuussa. Yhtye esiintyi M Countdownissa singlellä 15. lokakuuta. Esitys herätti huomiota, sillä koreografiaan kuului isojen kuutioiden työntäminen ympäri lavaa. ”Zig Zag” -singlen musiikkivideo sai 10 miljoonaa katselukertaa neljässä päivässä, joka rikkoi yhtyeen edellisen ennätyksen.
Historia > We Play ja Play Game: Holiday (2021)

Weeekly julkaisi kolmannen minialbuminsa We Play ja sen nimikkosinglen ”After School” maaliskuussa 2021.
Yhtye julkaisi neljännen minialbuminsa Play Game: Holiday ja sen nimikkosinglen ”Holiday Party” 4. elokuuta.
Historia > Play Game: Awake (2022–)

Helmikuun 28. päivä uutisoitiin, että jäsen Jiyoon jää tauolle yhtyeen toiminnasta ahdistuneisuuden vuoksi.
Weeekly julkaisi ensimmäisen singlealbuminsa Play Game: Awake ja sen nimikkosinglen ”Ven Para” 7. maaliskuuta 2022.
Jiyoon jätti yhtyeen kesäkuussa.
Jäsenet

Soojin (수진) – johtaja
Monday (먼데이)
Soeun (소은)
Jaehee (재희)
Jihan (지한)
Zoa (조아)
Jäsenet > Entiset:

Jiyoon (지윤)
Diskografia > EP:t

We Are (2020)
We Can (2020)
We Play (2021)
Play Game: Holiday (2021)
Diskografia > Singlealbumit

Play Game: Awake (2022)
Diskografia > Singlet

”Tag Me” (@Tag Me) (2020)
”Zig Zag” (2020)
”After School” (2021)
”Holiday Party” (2021)
”Ven Para” (2022)
Aiheesta muualla

Kuvia tai muita tiedostoja aiheesta Weeekly Wikimedia Commonsissa
Weeds

| Weeds |
| --- | --- |
 Kausien 1-3 alkutunnus
Tyyli:  komedia, draama
Kestoaika:  30 min
Luoja(t):  Jenji Kohan
Pääosissa:  Mary-Louise Parker Justin Kirk Elizabeth Perkins Hunter Parrish Alexander Gould Allie Grant Kevin Nealon
Alkuperämaa:   Yhdysvallat
Alkuperäiskieli:  englanti
Verkko:   Showtime  Nelonen
Esitetty:  7. elokuuta 2005 – 16. syyskuuta 2012
Tuotantokausia:  8
Jaksoja:  102
Aiheesta muualla
IMDb 
Weeds on yhdysvaltalainen komedia-draamasarja, joka alkoi Yhdysvalloissa Showtime-kanavalla 7. elokuuta 2005 ja päättyi 16. syyskuuta 2012. Sarjaa tehtiin kahdeksan tuotantokautta. Suomessa Nelonen on esittänyt viisi kautta. Weeds on herättänyt kohua kyseenalaisen sisältönsä takia.
Weeds kertoo Nancy Botwinista (Mary-Louise Parker), joka elää kuvitteellisessa Kalifornian lähiössä Agresticissa, ja kärsii taloudellisista vaikeuksista miehensä kuoltua. Elättääkseen kaksi teini-ikäistä poikaansa hän alkaa kasvattaa ja myydä kannabista pikkukaupunkinsa asukkaille. Koska hänen toimensa ovat laittomia, hänellä on usein ongelmia niin virkavallan kuin rikollistenkin kanssa.
Näyttelijät ja hahmot

Nancy Botwin (Mary-Louise Parker) jää leskeksi miehensä kuoltua sydänkohtaukseen. Jotta hän ja hänen perheensä eivät jäisi varattomiksi, hän päättää ryhtyä naapuruston huumediileriksi. Hän yrittää epätoivoisesti elättää perhettään ajautuen aina vain suurempiin ongelmiin.
Andy Botwin (Justin Kirk) on Nancyn lanko. Hän tulee käymään ensimmäisellä kaudella, mutta jää pysyvästi asumaan Nancyn luokse ja saa tietää totuuden Nancyn puuhista. Armeijaa pakoileva, elämän kevyesti ottava Andy liittyy mukaan Nancyn bisneksiin antaen apua niin ruohon kasvatuksessa kuin sen testaamisessa.
Douglas Wilson (Kevin Nealon) on Nancyn kirjanpitäjä. Doug työskenteli kaupunginvaltuustossa, kunnes Celia Hodes vei hänen paikkansa. Doug on Andyn ystävä ja mukana Nancyn kannabistoiminnassa. Dougilla on rento ja huoleton asenne elämään ja hän pitää ruohon polttelusta ja naisista.
Celia Hodes (Elizabeth Perkins, kaudet 1–5) on Nancyn ystävä, mutta ei tiedä tämän laittomista toimista. Celia on melko vihattu ja hän yrittää säilyttää arvokkuutensa, vaikka kokeekin paljon vastoinkäymisiä.
Silas Botwin (Hunter Parrish) on Nancyn teini-ikäinen poika. Sarjan aikana hänellä on ollut muutamia tyttöystäviä. Silas on kokeilunhaluinen nuorukainen, joka alkaa epäillä äitinsä toimia.
Shane Botwin (Alexander Gould) on Nancyn nuorempi poika. Häneen isänsä kuolema on vaikuttanut enemmän kuin veljeensä. Monet pitävät häntä outona. Shane on kuitenkin fiksu ikäisekseen ja osaa pitää puolensa.
Heylia James (Tonye Patano, kaudet 1–3, 7) toimittaa Nancylle marihuanaa myytäväksi.
Conrad Shepard (Romany Malco, kaudet 1–3, 8) kuuluu Heylian bisnestoimiin. Nancy ystävystyy Conradin kanssa ja Conrad antaa Nancylle vinkkejä huumediilerinä toimimisesta.
Dean Hodes (Andy Milder, kaudet 1–5, 7-8) on lakimies ja Celian aviomies. Kauden alussa hänellä on suhde tennisopettajansa kanssa ja Celia saa tietää tästä. Myöhemmin Dean liittyy Nancyn biseksiin. Deanilla ja Celialla on kaksi tytärtä, jotka molemmat suosivat enemmän isäänsä kuin äitiään.
Isabelle Hodes (Allie Grant, kaudet 1–5) on Celian ja Deanin nuorempi tytär. Hän tulee paremmin toimeen isänsä kanssa, koska hänen äitinsä yrittää saada hänet laihtumaan eikä oikein arvosta häntä sellaisena kuin on. Isabelle huomaa pitävänsä enemmän tytöistä kuin pojista.
Tuotantokaudet > Tuotantokausi 1

Nancy Botwinin aviomies Judah on kuollut sydänkohtaukseen juuri ennen sarjan alkua. Tienatakseen rahaa itsensä ja kahden teini-ikäisen poikansa elättämiseen, Nancy päättää ryhtyä naapuruston huumediileriksi. Heylia James toimittaa hänelle marihuanaa ja Nancy ystävystyy tämän työntekijän Conrad Shepardin kanssa. Vähitellen hän alkaa oppia huumediilerinä olon niksejä ja perustaa myöhemmin kulissileipomon, jossa myydään erilaisia marihuana-leivoksia. Kaudella Nancy alkaa seurustella Peterin kanssa, mutta kauden päätösjaksossa hän saa tietää tämän olevan huumepoliisi.
Kaudella seurataan myös Nancyn perhe-elämää sekä hänen ystävänsä Celia Hodesin elämää. Celian elämä on tullut karikkoiseen vaiheeseen, kun hänellä on pettävä aviomies, kapinoivat lapset sekä rintasyöpä.
Tuotantokaudet > Tuotantokausi 2

Toisella kaudella Nancy perustaa pienen bisneksen Doug Wilsonin, Conradin ja lankonsa Andy Botwinin kanssa. Celia pyrkii kaupunginvaltuustoon. Hän saa paikan ja päättää tehdä kaupungista päihteettömän alueen. Myöhemmin Peter kertoo Nancylle, että hän tietää tämän olevan huumediileri. Turvatakseen bisneksensä, Nancy menee Peterin kanssa naimisiin, jotta tämä ei pidättäisi häntä. Kauden lopussa Peter päättää pettää Nancyn ja käskee tämän tekemään kaupan tunnetun ostajan kanssa, mutta kauppa menee monien petoksien saattamana pahasti pieleen.